Държавен вестник, бр. 17, 2008 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  17
6. Информиране на обществеността за раз-
витието на процесите в Европейския съюз.
7. Провеждане на съвместни консултации,
инициативи и други дейности за популяризира-
не на постиженията на двете страни в областта
на европейската интеграция.
8. Организиране на консултации с цел обмя-
на на опит и добра практика, установени в про-
цеса на преговорите на Република България
преди присъединяването є към ЕС.
Член 3
Страните ще си сътрудничат в областта на
визовата политика, граничния контрол и миг-
рацията. Сътрудничеството ще се осъществя-
ва чрез консултации, координация и техни-
ческо и административно съдействие по след-
ните въпроси:
1. Обмяна на информация за действащото
законодателство и практика.
2. Изграждане на информационни системи в
области, отнасящи се до визите, документите
за самоличност и граничния контрол.
3. Сигурност на документите за самоличност.
4. Обучение на специалисти в областите,
посочени по-горе.
Член 4
Страните ще си сътрудничат с цел да допри-
несат за продължаването на политиката на “от-
ворени врати” на НАТО и за подготовката на
Република Македония за присъединяване към
НАТО. Това сътрудничество следва да се осъ-
ществява в следните направления:
1. Периодични консултации по въпроси, свър-
зани с присъединяването на Република Маке-
дония към НАТО, и с други въпроси от взаимен
интерес по отношение на евроатлантическата
интеграция и регионалната сигурност.
2. Укрепване на институционалните меха-
низми за национална координация по въпроси-
те на евроатлантическата интеграция.
3. Засилване на административния капаци-
тет и подготовка на национални кадри за цели-
те на евроатлантическата интеграция и участи-
ето в структурите и дейностите на НАТО.
4. Информиране на обществеността по въп-
роси, свързани с международната сигурност и
НАТО, както и по правата, отговорностите и
задълженията, произтичащи от членството в
НАТО.
5. Насърчаване на сътрудничеството по ли-
ния на неправителствени организации.
Член 5
Страните ще си сътрудничат в областите,
посочени в членове 2, 3 и 4, използвайки след-
ните средства и методи за тяхното осъщест-
вяване:
1. Обмен на информация и опит и развиване
на сътрудничеството между страните в област-
та на европейската и евроатлантическата ин-
теграция.
2. Организиране на съвместни прояви: сре-
щи, семинари, кръгли маси и други форуми с
участието на експерти и официални представи-
тели от двете страни.
3. Обучение чрез организиране на семина-
ри, курсове и стажове по въпросите на евро-
пейската и евроатлантическата интеграция и
насърчаване на участието на представители
на всяка от страните в международни и наци-
онални семинари и курсове, организирани от
другата страна.
4. Разработване на съвместни инициативи и
туининг проекти между съответните институ-
ции на двете държави.
5. Обмен на експерти в сектори от взаимен
интерес въз основа на настоящите ресурси на
двете страни.
Член 6
Страните ще предоставят финансови ресур-
си от националните си бюджети и ще осигуря-
ват финансова подкрепа от международни из-
точници за осъществяване на сътрудничество-
то, предвидено в меморандума.
Член 7
Страните могат да подготвят годишни пла-
нове за изпълнение на този меморандум.
Член 8
Страните могат да информират Европейс-
кия съвет, Европейската комисия и държави-
те—членки на ЕС, за взаимното сътрудничест-
во помежду им. Всяка страна може да изпрати
резултатите от взаимното сътрудничество на
трета страна на основата на взаимното съгла-
сие на двете страни и в съответствие с разпо-
редбите на действащото законодателство.
Член 9
Разпоредбите на този меморандум не мо-
гат да противоречат на други действащи или
бъдещи споразумения, сключени между стра-
ните. Този меморандум не засяга правата и
задълженията на страните по което и да е меж-
дународно споразумение. Изпълнението на ме-
морандума се осъществява от всяка от стра-
ните в съответствие с нейните национални за-
конови и административни разпоредби и в
рамките на компетенциите им и наличните
ресурси.
Член 10
Меморандумът влиза в сила от датата на под-
писването му.
Член 11
Меморандумът е в сила за срок три години и
след това може да бъде продължен.
Член 12
Този меморандум може да бъде изменян по
взаимно съгласие на страните, изразено в пис-
мен вид.